Svjetlo Gorgola

**Svjetlo Gorgola** je deveta epizoda osme sezone Winx Cluba.

## Sažetak

U dubinama Androsa, Layla mora spasiti Nexa, koji je u velikoj opasnosti. U međuvremenu, druge Winxice pokušavaju spriječiti Obscuruma da pobjegne nakon što su Zvjezdožderi potpuno ispraznili jezgru Androsa, no nažalost, one su zarobljene u špilji jezgre i napadnute su od strane nekih čarobnih anemona, posebnog cvijeća koje štiti Gorgol. Nakon što su sve Winxice osim Layle uspavane zbog napada anemona, čini se da je kraj Winxica. Layla naposljetku shvaća kako umiriti anemone — pomoću pjevanja Lumena s Gorgola. Nakon što se anemone smire i Winxice se probude, pokušavaju smisliti način kako rabiti svoje Cosmix moći pod vodom, jer ako ih rabe pod vodom, neće moći dihati. Layla odmah dolazi na ideju: stvara mjehurić Morfixa pun zraka oko jezgre i Winxice se uspijevaju transformirati u svoj Cosmix oblik i povratiti svjetlo Gorgola.

## Radnja

Epizoda počinje u dubinama Androsa, u špilji u kojoj se nalazi jezgra Gorgola. Obscurum je uzrokovao urušavanje špilje na Nexa koji je zarobljen. Dok Layla pokušava spasiti Nexa prije nego bude prekasno, ostale Winxice pokušavaju spriječiti Obscuruma i njegove Zvjezdoždere da ukradu svjetlo Gorgola.

Layla na kraju spašava Nexa, no u međuvremenu, Zvjezdožderi upijaju svu energiju jezgre Gorgola. Winxice ne mogu ništa učiniti zato što čarolije Sirenixa nisu toliko jake. Zvjezdožderi bježe kroz portale sa svijetlom Gorgola, a na kraju se jezgra Gorgola gasi. Layla se srdi zato što ne može spasiti svoj planet, a njezine ju prijateljice smiruju. Lumeni sve to vide i uplašeni odlaze.

U Valtorovu mračnu jazbinu Zvjezdožderi dolaze kroz portale i bljuju sve svjetlo iz jezgre Gorgola u zdenac koji vodi do Valtorova prijestolja. Valtor apsorbira ukradenu energiju i dobiva više snage i moći. U špilji jezgre Gorgola, Winxice kažu da bi mu mogle vratiti svjetlo kad bi uporabile Cosmix. Ipak Musa kaže da im moć Cosmixa ne bi mogla dopustiti dihanje pod vodom. Tada Obscurum počinje napadati Winxice, no neke se čarobne anemone počinju buditi. Obscurum odlazi.

Špilja je blokirana i nijedan napad ne funkcionira. Winxice su ostale zarobljene, a čarobne ih anemone počinju napadati ubrizgavanjem otrova koji uspavljuje Stellu i Floru. Layla napada anemone, no one bacaju još mjehurića za spavanje. Nex mu kaže da ne napadne anemone, no anemone uspijevaju uspavati i Bloom, Musu i Tecnu. Tada anemone vežu tih pet Winxica. Layla se srdi i vrišti zato što ne zna što učiniti, a Nex joj kaže da mora postojati drugi način.

Mjestni Lumeni odlučuju otići, no otkriva se da se kad oni pjevaju, anemone povlače. Layla i Nex slijede Lumene do njihove špilje u kojoj žive. U ovoj špilji Lumeni Gorgola objašnjavaju da su se anemone samo branile od napada te nisu loše, pa ih ne smiju napasti ili će postati agresivnije. Layla zamjećuje da su svaki put kad su napale mjesto, anemone postajale sve agresivnije.

Layla i Nex vraćaju se anemonama kako bi spasili svoje prijateljice. Samo što ondje anemone uspavljuju i Nexa i također ga vežu. Layla napada anemone ali njezini napadi nemaju učinka. Layla se tada sjeća da pjevanje Lumena uzrokuje povlačenje anemona. Layla stoga uvjerava Lumene da zapjevaju najljepšu melodiju, a potom se anemone povlače te se Winxice i Nex bude. Onda anemone plešu s Winxicama.

Winxice kažu da moraju vratiti svjetlo jezgri Gorgola svojim Cosmix moćima, no bez Sirenixa neće moći dihati pod vodom. No Layla stvara zračni mjehurić Morphixom. Unutar se mjehurića Winxice transformiraju u Cosmix i rabe svoje moći kako bi restaurirale jezgru Gorgola. Winxice uspijevaju, a Lumeni zahvaljuju Winxicama zato što jezgra ponovno ima svjetlo. Winxice razgovaraju s Ligeom i obvještavaju ju da je Gorgol povratio svoje svjetlo. Čudovište koje je Valtor začarao također se vratilo u normalu.

U palači Androsa, Layla napokon pravilno drži svoj govor, i počinje zabava. Zvjezdica je sretna i svi počinju plesati. Layla i Nex izlaze iz palače i imaju romantičan tren, dok ih Valtor i Obscurum vide iz svoje mračne jazbine. Valtor kažnjava Obscuruma zbog neuspjeha, a zatim kaže da će napasti Hypsos, zvijezdu koja se nalazi u zviježđu Hidre. Valtor šalje Obscuruma da ukrade svjetlo Hypsosa, no priprema zamku za Winxice kad će doći zaštititi svjetlo ove zvijezde.

## Važni događaji

* U ovoj epizodi otkriva se da je jedina transformacija kojom Winxice mogu dihati pod vodom Sirenix, a da Cosmixom ne mogu.

## Likovi

* Bloom
* Stella
* Flora
* Musa
* Layla
* Tecna
* Nex
* Valtor
* Zvjezdica
* Ligea
* Teredor
* Niobe
* Dorana
* Obscurum
* Lumeni s Gorgola
* Sirene s Androsa
* Zvjezdožderi
* Stvorenje iz dubina koje je evocirao Valtor

## Korištene čarolije

* Morphix barikada — Layla ju je iskoristila za obranu Nexa i sebe.
* Svjetlosni dijamant — Stella ga je iskoristila protiv Zvjezdoždera, ali nije uspjela.
* Cvijet lotosa — Flora ga je iskoristila protiv Zvjezdoždera, ali nije uspjela.
* Zaštita Sirenixa — Bloom ju je iskoristila za obranu jezgre Gorgola.
* Proljetni pokrov — Flora ga je iskoristila zajedno s Tecninom logičkom mrežom za obranu jezgre Gorgola.
* Logička mreža — Tecna ju je iskoristila zajedno s Florinim proljetnim pokrovom za obranu jezgre Gorgola.
* Neptunov ubod — Layla ga je iskoristila protiv stijene, ali nije uspjela.
* Digitalni udar — Tecna ga je iskoristila protiv anemona Androsa.
* Morphix — Layla ga je iskoristila za stvaranje barijere oko jezgre Gorgola.
* Moć Cosmixa — Winxice su ju iskoristile za obnavljanje jezgre Gorgola.

## Zanimljivosti

* Dvije se transformacije pojavljuju u ovoj epizodi: Sirenix i Cosmix.
* Ova epizoda sadržava iste likove koji su se pojavili u prethodnoj epizodi.
	+ Iz istog razloga, jedini je Specialist koji se pojavljuje Nex.

## Pogreške

* U jednoj sceni Stella ima Florina krila u njezinu obliku Sirenixa.
* U drugoj sceni dok leti uz Bloom, Tecnu, Stellu i Musu, Flora nema krila.
* Dok Stellu ubadaju anemone, ona ima Bloomine prozirne volane.